আদৌ কি কোন মিল আছে আমাদের বর্তমান রাষ্ট্রটির সাথে সেই স্বপ্নের জাতিরাষ্ট্রটির? না নেই। কিন্তু কেন হোল এমন? কই সে আলোচনা তো দেখিনা টিভিতে, পত্রিকায়, ব্লগে? কেন? জনগন এসব জেনে গেলে খুব সমস্যা হয়ে যাবে তাই? কিন্তু চলছে নানা রকম বিতর্ক। কে স্বাধীনতার ঘোষক, বঙ্গবন্ধু ৭ মার্চ যদি স্বাধীনতার ঘোষণাই করে থাকবেন তবে আবার দীর্ঘ সময় পশ্চিম পাকিস্তানীদের সাথে আলোচনা করলেন কেন, বা বঙ্গবন্ধু কেন গ্রেফতার হতে গেল পাকিস্তানিদের হাতে এই ধরনের কিছু প্রয়োজনীয় বিষয়ের বিতর্ক আছে। আবার খালেদা জিয়া ওই সময় ক্যান্টনমেন্টে কী করেছেন, বা কোথায় ছিলেন হাসিনা, কী করেছেন এসব নিয়ে ফালতু তর্কও আছে।